***ПАПАРАТКІ***

Паводле гістарычных крыніц вядома што вёска *Папараткі* адно са старэйшы на Краснапольшчынепасяленняў, якое ўпамінаецца ў пісьмовых крыніцах з 1555 года, як сяло Папорычы Прапойскай воласці, дзяржаўная ўласнасць. Але раскопкі праведзеныя вучонымі гавораць, што яшчэ 10 тысячагоддзяў таму ў эпоху мезаліту ў наваколлі вёсак Папараткі і Якушоўка, па левым беразе ракі Сож, узніклі першыя пасяленні паляўнічых і рыбаловаў. Мяркуючы па знаходках фрагментаў керамікі і крамнёвага інвентару жыццё людзей працягвалася ў гэтых мясцінах і ў эпохіу неаліту.

У 1563 годзе вёска была пажалавана шляхцічу. У 1858 года ў вёсцы налічвалася 14 двароў і 103 жыхары. Вёска - ўласнасць памешчыка Макавецкага. У 1897 - 26 двароў і 267 жыхароў. Меліся царква, школа граматы, якая ў 1900 годзе была ператворана ў народнае вучылішча, у якім у 1905 навучалася 66 хлопчыкаў. У 1909 - 30 двароў, 238 жыхароў. У 30-я гады вяскоўцы ўступілі ў калгас. У 1927 годзе К.М. Палікарпавіч у наваколлях вёскі на левым беразе р. Сож працягласцю да 4 кіламетраў адкрыў звыш 20 помнікаў археалогіі, якія адлюстроўвалі дзесяць тысячагоддзяў гісторыі старажытнага чалавека. Тут засталіся сляды пражывання людзей не толькі каменнага, але і бронзавага веку, перыяду ранняга жалеза і сярэдневякоўя. Пасяленні размяшчаліся на пакатых берагах азёр - старыц Сажа, што забяспечвала жыхароў як вадой, так і рыбай. Каля Папаратак у крэйдавых адкладаннях знаходзіліся выхады крэменю і існавала своеасаблівая майстэрня па яго апрацоўцы і расшчапленню. З крэменю рабіліся скрабкі для апрацоўкі скур забітых звяроў, разцы для апрацоўкі касцей, нажы, стрэлы да лука і нават крэмневыя сякеры.

Папараткі ўваходзілі ў склад Наваельнянскага сельсавета і калгаса імя Жданава. Вёска складалася з прамалінейнай вуліцы, забудаванай двухбакова, шчыльна, драўлянымі дамамі сядзібнага тыпу.

У 1986 годзе ў вёсцы налічвалася 21 гаспадарка, 36 жыхароў.